《人日欠徐州》
清代·周体观

泗上逢人日，长亭许更过。春云回白首，客梦度黄河。

旧俗淮南异，前贤沛国多。至今小儿女，犹唱《大风歌》。

作者简介：直隶遵化人，字伯衡。顺治六年进士，改翰林院庶吉士，累迁吏科给事中。为人坦直倜傥，在官若忘其家。旋出为江西参议道。工诗，所作多尚自然，不事雕饰。有《晴鹤堂诗钞》。